Strengelvåg

Strengelvåg er et sted i Øksnes kommune i Nordland. Stedet ligger på Langøya, nordøst for Myre. Strengelvåg hadde ca. 230 innbyggere i 2001.

Strengelvåg har hatt barneskole, barnehage og dagligvarebutikk, alle er nedlagt. Strengelvåg har en bruktbutikk, Øksnes Brukthandel og Kafé, drevet av Øksnes Vekst. Idrettslaget på stedet, Strengelvåg IL, driver blant annet med håndball.

Nord og vest for Strengelvåg skjærer den grunne Strengelvågfjorden seg inn i Langøya. Fjorden krysses av en fylkesvei på steinfylling. Fyllingen med gjenomstrømningsrør gjør at det er lite vannutskiftning i fjorden, og sammen med kloakkutslipp har det gjort fjorden temmelig forurenset.

Den tidligere barneskolen Strengelvåg skole er nedlagt. Dokumentarfilmskaperen Solveig Melkeraaen, som selv er fra Øksnes, laget en kortdokumentar om hvordan førsteklassinger opplevde den forestående nedleggelsen. Skolebygget ble i 2021 kjøpt opp av et britisk selskap med tilknytning til det amerikanske Starlink-foretaket, med sikte på å etablere et telekommunikasjonsanlegg på eiendommen. Høsten  2022 vedtok et enstemmig kommunestyre å si nei til selskapets søknad om å etablere en slik virksomhet på stedet. I 2023 la det britiske selskapet den nedlagte skolen ut for salg.

Den eneste gjenvinningsstasjonen i Øksnes, drevet av Reno-Vest, ligger her.

Se også
«Anlegget»

 Referanser 

Eksterne lenker
 Kuling.net: Strengelvåg
 Vesterålen Online: Friskmelder Strengelvågfjorden (10. april 2006)
 Øksnesavisa: Vil bygge bru på 20 meter (10. mars 2006, lagret hos The Internet Archive)
 Vesterålen Online: Starter bergingsaksjon for Strengelvågfjorden (1. juli 2005)

Kategori:Bosetninger i Øksnes
Kategori:Bygder og grender i Nordland